LidanRubinov/Halacha-QA huggingface dataset:
שאלה: ממכירת סמרטפאון: פרסמתי באתר יד 2 פלאפון למכירה של חברת נוקיה. המכשיר הינו מכשיר סמרטפאון בעל אפליקציות רבות. לפני כיום בא אדם אשר הביע התעניינות ואף ורכש בסופו של דבר את המכשיר כאשר לפני זה טלפונית הסברתי לו במה מדובר ובאיזה תכונות יש למכשיר. למחרת אותו רוכש הפלאפון התקשר אליי וביקש אם אוכל להחזיר לו את הכסף של המכשיר אותו רכש מכיוון שהוא אינו ידע שהסמרטפאון אינו תומך במס כשר שברשותו.(אציין שכשאר אותו רוכש התקשר אליי לראשונה הוא אינו ידע אותי שמדובר במס כשר.) אשמח לשמוע את תשובתך בעניין. יום טוב ושבת
תשובה: לך לא ניתן להכריע בדין בלי לשמוע את שני הצדדים, אולם אינני רואה מדוע שלא תענה לבקשתו גם אם היא לפנים משורת הדין. אלא אם אתה חושש שיגרם לך נזק משמעותי מביטול העסקא, אם רק תפסיד את הקונה הזה או תאלץ להוזיל מעט את המחיר לקונה אחר - אני ממליץ לך להסכים בשמחה שבת דוד לוי 098987548
שאלה: אאירוח בשבת: אני והחברה שלי בני 27 ו-25. אני בא מבית דתי לאומי וחברתי באה מבית מסורתי ובשנה האחרונה היא התחילה להתחזק ולהתקרב לדת. יצא לנו מידי פעם להתארח אחת אצל השני ולהפך. לפני כשבוע חברתי סיפרה לי שהיא שמעה שלפי הדת לזוג חברים שעדיין לא נשואים אסור להם להתארח אחת אצל השני ולהפך. שאלתי היא האם יש בעיה מבחינת הדת בנושא זה? נ.ב כל פעם שעשינו שבת ביחד כל אחד מאיתנו ישן בחדר נפרד. אני שמח לקבל כל תשובה מכבודו. שבת
תשובה: אם זה היה נכון כי אסור היה להתארח האחד אצל השני   איך מתארחים בני זוג מאורסים (האירוסין של היום לא הופכים אותם לנשואים האחד לשני!) והלוא הם עדיין לא נשואים. הדבר מלמד שאין הלכה כזו. יש הלכה שצריך לנהוג בצניעות. יש הלכה האוסרת על בני הזוג להיות במצב של "ייחוד" וכדו. אולם אם יש עוד בני משפחה, ומתארחים האחד אצל השני   הדבר מותר.
שאלה: אאבא שלי נפטר ואמא שלי מחפשת בן זוג.: אבא שלי נפטר לפני קצת פחות מ3 שנים מסרטן וזה נורא קשה לי. השנה גיליתי שאמא שלי נפגשת לארוחות והצגות עם אלמן (היא מלא יודעת שאני יודעת) ואני לא יודעת איך לקבל את זה מצד אחד אני מבינה אותה כי היא לבד וזה קשה אבל מהצד שלי זה למה היא לא מסתפקת בנו כדי להשלים את הריקנות באמת שאני משתדלת להיות איתה ואנחנו יוצאים הרבה פעמים לטיולים המשפחה והיה קשה לי לגלות שהיא יוצאת ל"דייטים" כשאבא שלי לא בחיים פחות משלוש שנים וכל הבית מלא תמונות וזכרונות. בבקשה תייעצו לי מה לעשות. ושבת!
תשובה: לך, את מתארת התמודדות מאוד מורכבת, הכאב על אובדן אביך עדין קיים, ומוחשי, הזכרונות עדיין חיים, ואני מניחה שהגעגעים עדין קיימים ומורגשים אצל כולם, ונשמע שנראה לך בלתי נתפס איך במציאות כזו אמך יכולה להתחיל לחשוב על קשר אחר, על להכניס משהו אחר לחייה. מישהו אחר. זה באמת לא מובן. לא מובן כי ילדים רוצים שהורים יהיו פנויים אליהם ואיתם, ועוד יותר לאחר אובדן של הורה אחר. לא מובן כי אולי את מרגישה הרגשה של נטישה כפולה- לכאורה למה גם אבא וגם אמא עוזבים, ובעיקר לא מובן כי אנחנו לא באמת יכולים להכנס לתוך "נעליים וראש" של מישהו אחר. אנחנו יכולים לדמיין איך הוא מרגיש ומה בדיוק קשה לו, ואיך נוכל לעזור לו, אבל, באמת, הוא נמצא במציאות שונה מאיתנו, חווה את הדברים בצורה אחרת, ולכן הצרכים שלו אחרים משלנו. את כותבת על הריקנות שאמך מרגישה ועל כך שכנראה הטיולים והחוויות שאתם חווים ביחד לא מספיקים כדי להפיג את תחושת הבדידות. יכול להיות שבאמת זה לא מה שחסר לה. יכול להיות שחסר לה תמיכה של בן זוג, מישהו לחלוק איתו מחשבות ורעיונות, מישהו שיהיה איתה לאורך השנים הבאות (גם לאחר שתתחתנו ותבנו בית משלכם.) או הרבה דברים אחרים שלא נוכל לחשוב עליהם. קראתי לא מזמן טור בעיתון של מישהי שדיברה על נישואין שניים לאחר פטירת בעלה, היא אמרה שזה לא שמה שהיה נגמר ונסגר, שכאיל האהבה שלה לבעלה הראשון כבר לא קיימת. היא אמרה שזה אף פעם לא יהיה ככה. בעלה הראשון עדין חי ונושם בתוכה. חלק ממנה. אלא זה אומר שיש לה עוד מקום לעוד מישהו. שהלב שלה מספיק רחב ורוצה מקום לעוד מישהו. אני חושבת שזה קצת דומה לכך שלאמא לעשרה ילדים יש מקום ואהבה בלב לכולם, וזה לא שלב שלה מתחלק ל-10 ולכל אחד יש עשירית אהבה. איך זה קורה בדיוק? איך מצליחים לעשות את זה? אנחנו לא יודעים, יכול להיות שזה מורכב יותר, אבל זה לא במקרה. כנראה שהכל מכוון ומושגח מלמעלה, עם תוכנית אלוקית מדויקת לך, מדויקת לאמא שלך, לאבא שלך, כל אחד עם המסלול והדרך שהוא צריך לעבור. כתבתי את כל הדברים הנ"ל בליל הכיר את אמא שלך, ואותך, וכמו שכתבתי למעלה אנחנו לא באמת יודעים מה השני מרגיש, איך הוא חווה את הדברים ואיך הוא רואה אותם, ונראה לי שמאוד יעזור לך, לאמך ולכל משפחתך אם תדברו על הדברים. יכול להיות שאמך חוששת ולא יודעת איך להתחיל לדבר על הענין, ואת מצידך לא רוצה ללחוץ. צריך פה אומץ, נכונות וכנות. אולי להתחיל במתב, בשאלה, אבל אם תצליחו לדבר על הכל, להעלות את החששות, הרצונות והתקוות, וגם הכאב והבדידות אני בטוחה ומקווה שתוכלו לראות יותר את המקום של השני, ומשם למצוא פתח להבנה משמעותית יותר. אני מקווה שהצלחתי לתת קצת כיוונים, את מוזמנת לפנות אלי למייל, נעמה tepernaama gmail.com
שאלה: תתפילין: קראתי באתר מאמר על כך שמבחינה הלכתית יש בעיה לברך על תפילין שנקנו ב"שחור". אי קנה לי אותם לפני כ8 שנים דרך אחיו שרכש משכן שגר בהילה החרדית בעיר - אינני יודע אילו מיסים הוא משלם וכד.האם יש לחשוש?
תשובה: בשל העובדה שלא אתה זה שקנית ב"שחור" ולא אתה בקשת את זה ואף לא נהנית מזה - אין משמעות להימנעות מהנחת תפילין אלו, והן בחזקת כשרות, אלא אם כן יתברר כי אי-היושר בענייני ממונות הביא גם לפסול בתפילין עצמן ובתמות כתיבתם.
שאלה: יילדים: במזל טוב נולדה לנו בת ואנו רוצים ליקרוא לה ירדן האם השם ירדן הוא טוב?
תשובה: שם טוב הוא שם שההורים אוהבים, ושהילדה תהיה שמחה בו כשתגדל. על אחת כמה וכמה כשהוא מבטא דברים חשובים לנו כמו חלקים בארץ ישראל. על כן, קראו לילדה בשם שאתם אוהבים, ולעולם אל תשכחו כי לא שמה של הילדה הוא זה שיקבע את עתידה, ואת השאלה האם יהיו לה חיים "טובים", כי אם מה שאתם תעניקו לה - באהבה, בחינוך, במידות הטובות, וב הגדול ששורר בביתכם. וברכת שמיים עליכם.
שאלה: קקריאת מגילה בירושלים: שבוע טוב, לא ידעתי את מי לשאול וראיתי שרשום שאלות בנושא הלכה. מקווה שאפשר יהיה לשאול. אנחנו משפחה של כמה אחים שרוצים ביחד עם המשפחות (מנהריה, יקנעם וחולון) להתארח בבית מלון הנמצא בירושלים. האירוח הינו לשישי-שבת עד ראשון בבוקר שיוצא בי"ב אדר ב עד י"ד באדר ב - פורים. נאמר לנו שלא קוראים מגילה בירושלים בימים אלה, אלא רק ביום שני (אנחנו כבר לא נהיה שם). אנחנו לא תושבי ירושלים ולא יודעים מה אפשר לעשות, כי מצד אחד אסור יהיה לנו לקרוא מגילה (האם נכון? גם אם אנחנו בבית מלון ולא תושבי ירושלים?) ומצד שני לא רוצים לפספס את מצוות קריאת מגילה. מה נוכל לעשות? מראש.
תשובה: ב"ה, דינכם כבני עיר וצריך לקרא את המגילה מוצ"ש ויום ראשון. דין זה רק למקרה שלכם ואם משתנה התוכנית יתכן וישתנה הדין וצריך לשאול שוב. דני ארגמן
שאלה: פפירוש לשם ליים: בשעה טובה נולדה לי תינוקת מקסימה השאלה שלי היא כזאת בחרנו לה שם ליים או לי-ים רצינו לדעת מה הפירוש של השם ואם זה טוב לקרוא בשם הזה ואים כן איך לרשום ליים או לי-ים נשמח לתשובה
תשובה: ראשית, בשעה טובה ומוצלחת. זכו לברכות שמיים. אינני יודע מה פירוש השם הזה. לכאורה את השאלה צריך לשאול אתכם - מה אתם "נטעתם" בתוך השם הזה. לא זו בלבד, אלא שלעולם צריך לזכור כי מה שיקבע את דמות הילדה ואת עתידה אינו השם שנתתם לה, כי אם מה שתתנו לה לאורך כל חייה: האהבה ביניכם ובינה, החינוך, המידות הטובות, ושפע הטוב. אין שום סיבה לשים מקפים בתוך השם, ואפשר לכתוב את השם בפשטות "ליים".
שאלה: ססגולה: בס ד קראתי לפני שבועיים ב12 בלילה במיטה בשישי בערב את כל ספר התהילים. היה לי מאוד מאוד קשה, לא הפסקתי ולא דיברתי עם אף אחד ואם הייו הפסקות זה היה רק לשירותים,וניסיתי לכוון. הבנתי שמי שקורא ב12 בלילה בשישי בערב את כל ספר התהילים זה סגולה שכל בקשה(אחת) שיבקש תקויים האם זה נכון? שמעתי קצת על התיקון הכללי.אשמח לפירוט עליו. למה אנשים קוראים אותו?מה מיוחד בו כ כ?
תשובה: יפה שקראת תהילים. אלו דברים חשובים. אולם לא ניתן להאמין באלוקים שפועל כאוטומט. אי אפשר להאמין באמונה כי אם אדם מעשה כלשהו, ולא משנה איזה מעשה, כולל אמירת תהילים בשעה מסוימת - הקב"ה מתחייב שהוא יקיים את הבקשה שלו. זה ממש לא הגיוני, ולא זו בלבד, אלא שכביכול הקב"ה "משועבד" לנו. לפיכך, אין הבטחה כזו, וכמובן אנחנו מקווים כי הקב"ה ימלא את משאלות לבנו לטובה, אך אין שום דבר שאנחנו יכולים לעשות כדי שכל מה שנבקש - יקויים. התיקון הכללי הוא עצה של רבי נחמן מברסלב לתקן את גוף האדם ואת הטומאה היוצאת ממנו. אלה שמאמינים בתיקון הכללי - אומרים אותו, ורבים לא אומרים אותו.
שאלה: בבשרי או פרווה: אני לא בדיוק בקיא ברבנים ומי אחראי לענות על-מה, פשוט יצא מה שיצא, אז ייתכן וזה לא מתפקידך לענות על השאלה. טוב השאלה שלי קצת מורכבת, אז אני יסביר אותה מההתחלה. כאשר אתה מבשל בסיר(סתם דוגמה) מאכל בשרי, ניתן להריח את המאכל, ועל-כן אם אנחנו מריחים את המאכל, סימן שהחלקיקים שלו מפוזרים ברחבי החדר, זה משום שחלקיקי החומר עוברים למצב צבירה של גז, וכתוצאה מדיפוזיה, שזה תנועה אקראית של חלקיקים, זה מגיעה לרחבי החדר, אך למשל תוך כדי הבישול אתה אוכל דבר שהוא פרי האדמה, או פרי העץ או כל דבר שהוא פרווה, אז בעצם יש כוחות משיכה לחלקיקים בשם אדהזיה(כוחות תאחיזה) והחלקיקים של המאכל הבשרי יכולים להתחבר למאכל הפרווה, אז מה עושים במצב כזה, לחכות 6 שעות אפילו אם לא אכלת מן הבשר, או שאתה עדיין פרווה? ב מראש,
תשובה: אסביר את התשובה לשאלתך המעניינת: ההלכה היא הוראות נורמטיביות והתנהגותיות ביחס למציאויות עובדתיות מסוימות. מה שכתבת הוא עובדה נכונה מאוד - בחלל האוויר מתפזרות מולקולות שונות. אולם ההלכה היא הקובעת האם יש להתייחס למולקולות אלו, או שהן לא מעניינות אותה. ההלכה קובעת שבדרך כלל אין היא מתעניינת במולקולות שמתפזרות באוויר החופשי, ורק לעתים היא נותנת להם משמעות (המצבים האלה נקראים בהלכה "ריחא"). בשל כך, המאכל נותר פרווה, ולא זו בלבד, אלא שגם אם הוא היה חלבי במציאות אותה אתה מתאר - היה מותר לאכול את המאכל החלבי, ולא לחשוש לבישול בשר בחלב.
שאלה: חחלב חיה או בהמה: שבוע טוב וחודש טוב ושמח מבדיקות שעשיתי באניטרנטהגעתי לחלב באפלו (ליתרונות שלו וכו) אבל גם לשאלות לגבי כשרותו. עכשיו לא הבנתי בכלל מה פשר השאלה כי אני יודע בוודאות שהבאפלו כשר אך להפתעתי באחד מהאתרים מצאתי את התשובה הזאת "שאלה: האם חלב של באפלו הוא כשר? ואם כן האם למהדרין? ומה הדין של הבע"ח עצמו? תשובה: הבפלו נחשב לבע"ח כשר יש לו את כל הסימנים הנחוצים ובשרו נאכל גם ע"י המהדרין. באשר לחלב (בצירה וסגול) יש מקום להסתפק אולי הוא חיה ולא בהמה וחלבו מותר. ואיני יודע איך נוהגים למעשה. עכ"פ מספק יש לאסור כנראה את החלב באכילה." התשובה הזאת הכניסה ספקות לגבע מה מותר ומה אסור חלב חי הוא אסור??? אז זה אומר שלדוגמא חלב נקבת הצבי אינו כשר? אשמח לקבל על כך הסבר מה ההלכה לחלב חיה ומה ההבל בינו לחלב בהמה. סליחה על האירוך חשוב לי להבין זאת לעומק (אשמח למקורות) ולא רק לכשר או לא :)
תשובה: אין שום דבר מיוחד בתשובה זו. ומדוע? כי צריך לשים לב שהיא בכלל לא מדברת על חלב (Milk). היא מדברת על חלב (בצירה וסגול) כלומר, על חלק של הבשר הנקרא חלב, ובזה יש ספק האם הוא מותר באכילה או לא.
שאלה: ההכשרת כלי: קניתי מכשיר לעשיית פופקורן תוצרת חוץ. המכשיר איננו ביתי אלא גדול לצורך מוסד חינוכי. הוא מחובר לחשמל ויש לו סיר קטן המחובר ואי אפשר לנתקו לבית קיבול גדול, ובתחתיתו חיבור לחשמל. כיצד עלי להכשירו?
תשובה: וברכת ד  עדיף לתת אותו לגוי במתנה והגוי ישאיל את המכשיר למוסד. כך שהמכשיר ישאר שלו ואינו צריך טבילה. חודש טוב ומבורך יהודה הלוי עמיחי מכון התורה והארץ כפר דרום אשקלון
שאלה: ההבדלה ספרדית למי שאשכנזי: אני אשכנזי ואשתי ספרדית. לפני שהתחתנו הייתי נוהג להגיד הבדלה אשכנזית ("הנה אל ישועתי" וכו.) אבל אני הרבה יותר מתחבר להבדלה הספרדית ("ראשון לציון הנה הנם") במיוחד שאצלם גם אומרים את כל ה"הצליחנו" ומבקשים הצלחה על בקשות שונות, שלא כמו ההבדלה האשכנזית שהיא נוסח אחיד שאינן כוללות את הבקשות האלו. רציתי לדעת אם יש בעיה שאגיד הבדלה בנוסח הספרדי, שגם מתאימה עבור אשתי (למרות שאני מבין שהיא אמורה ללכת במנהגים שלי ולא ההפך) אבל גם מתאימה עבור מה שאני מאמין בו ויותר מתחבר אליו? אריה
תשובה: וברכת ד  ברור שאדם יוצא ידי חובתו בכל צורה של הבדלה ובלבד שיאמר את הברכות. יש כאן שאלה של קיום מנהגים (נוסח) וקשה להקל בכך, וכל קהילה צריכה להמשיך במנהגיה ובמסורת, כי כך הדברים נמשכים מדור לדור. אבל אם הדבר מאד חשוב לכם אולי כדאי לשלב, דהיינו פעם בחודש וכדו, אבל לא לנתק את שלשלת המנהגים שמקשרים אותנו עד למעמד הר סיני. חודש טוב ומבורך יהודה הלוי עמיחי מכון התורה והארץ כפר דרום אשקלון
שאלה: ששבת - מלכת בורר: שבוע טוב, ביום שבת נשפך והתפזר לבני כמות נכבדה של מלח על האוכל. הזדרזתי לטפל בעניין ו"ברוב חכמה" שמתי את הצלחת מתחת לברז כדי שהמים ישטפו את האוכל ותוך כדי הבנתי שכנראה מדובר כאן על כשלון במלכת בורר. 1. האם כך הם פני הדברים? 2. איך ניתן פעם הבאה לנהוג אם אני רוצה לנקות את האוכל מהמלח שהתפזר ולא להיכשל בזה(אי אפשר היה להוציא את המלח באופן פרטני). אורן
תשובה: וברכת ד  א. הדרך היעוצה היא לאכול את החלק הפנימי ולהניח את השכבה העליונה של האוכל עם המלח. חודש טוב ומבורך יהודה הלוי עמיחי מכון התורה והארץ כפר דרום אשקלון
שאלה: רריב וכיבוד אם: ((((בבקשה לא לפרסם את השאלה באתר!!!))) לכבוד הרב, לפני מספר ימים התווכחתי עם אימי, והריב התלהט. הריב החל מכך שלדעתי אימי עשתה ואמרה משהו שמאוד פגע בי. במהלך הריב אמי אמרה שאם אמרה את מה שאני טוענת שאמרה אז שיקרה לה משהו נורא. אמי לקחה מאוד קשה את הריב וגם אני. אני בכלל לא התכוונתי שזה יגיע למה שזה הגיע. השאלה שלי היא האם מה שאמא שלי אמרה יתקיים או שבגלל שזה היה בזמן ריב ושתינו היינו מאוד עצבניות אז זה לא נחשב? זה ממש מטריד ומדאיג אותי. איך אפשר לעשות שזה לא ייקרה?? מראש!!!!
תשובה: וברכת ד  א. כל דבר שמגיע במריבה מוגדר כאונס ואין לו משמעות. ב. באופן עקרוני אם רואים מריבה כזאת עדיף להסתלק מיד, אין למריבות אלו כל תועלת, כדאי להסתלק ולא להכנס לסיטואציה קשה שכל מה שיעשה לא יהיה טוב. חודש טוב ומבורך יהודה הלוי עמיחי מכון התורה והארץ כפר דרום אשקלון
שאלה: תת על פגישה ראשונה: האם יש בעיה הלכתית שגבר שפוגש בחורה בשידוך בפעם הראשונה, ישלם עליה בבית הקפה? יש בעיה עם זה כי זה סוג של שוחד? ומה עם פגישות מתקדמות יותר, זה לא מעיד על קמצנות? אשמח לתשובה מהירה, רבה וחודש טוב ומבורך!
תשובה: מומלץ שהגבר ישלם בדייט ראשון. הרבה בחורות מצפות לכך, לכן זה עלול לפגוע אם לא תשלם. זה ודאי לא שוחד. בדייטים מתקדמים: שלישי, רביעי, חמישי. זה יעלה מן הסתם לשיחה ביניכם - כאן צריכה להיות הסכמה כל שהיא שתהיה טובה לשניכם (אם אתם לא מסוגלים להגיע להסכמה על ענין כזה - איך תוכלו לפתח זוגיות?).
שאלה: ששבת: רציתי לדעת האם יולדת שצריכה להגיע לבי"ח בשבת,ויש ילדים נוספים בבית(בגילאי 5 ומטה), האם מותר להסיע אותם לסבא וסבתא למרות שזה לא בדרך? מדובר בעיר אחרת אבל לא רחוקה.
תשובה: אין לכך היתר. הנסיעה בשבת הותרה רק ליולדת משום פיקוח נפש. ההיתר שמלווה יצטרף לנסיעה נעשה גם כן משום פיקוח נפש. צריך להערך מראש: לתאם עם שכנים, להביא את הסבתא מיום שישי וכד. עייני
שאלה: פפגיעה ברב דרוקמן: אתר כיכר השבת כתבו בזו הכותרת חוצפה מכיפה סרוגה עקב דבריו הרב דרוקמן על התנגדותו לעצרת המליון שאמר הוא שאסור ללכת לשם כואב לי הזלזול של החרדים ברב היקר בביזוי כבודו של הרב הצדיק מה דעת הרב דוד על זלזולם ברב הרב דרוקמן בנוסף קראתי שחלק מהצביור החרדי קורא לה חרים התנחלויות מה עושים כבוד הרב עם הפגיכעה ברב דרוקמן?
תשובה: לצערי פגיעה בכבוד התורה לא שייכת למגזר מסוים. גם המגזר שלנו לא נקי מהקלקול הזה. כולנו חייבים לעשות תשובה ולשמור על כבוד הרבנים מכל המגזרים ובכל מצב.
שאלה: בביטול תורה: הרב, רציתי לשאול האם זה שהמגזר החרדי הולך להפגין, אין פה ביטול תורה או שקיים פה דין, ביטולה זהו קיומה?
תשובה: אני בטוח שלימוד התורה וקיומה יקרים מאוד לרבני המגזר החרדי. אני בטוח שהם בדקו סוגיה זו ואם הם תומכים בהפגנה ודאי מצאו את הבסיס ההלכתי לכך.
שאלה: בבדיקות מעבדה: הרב. פורסם באתר על מומלצים שלכם בעניין חברות עלים נקיים מחרקים. ההודעה פורסמה שנה שעברה. רציתי להתעדכן אם הייתה עוד בדיקת מעבדה השנה?
תשובה: אנו בודקים כל הזמן, והנתונים מעודכנים בעמוד המומלצים בקרוב עתיד לצאת בדיקה מקיפה נוספת
שאלה: קקשר קרוב עם חניכה: יש לי חניכה שמתייעצת איתי הרבה מאד ואנחנו מדברים בצורה מאד מאד מאד פתוחה הרבה פעמים אני פשוט מתחיל להרגיש שאני מתאהב בה וזה נסחף למקומות לא ממש טובים מה אפשר לעשות(ניתוק הקשר זה קשה לשנינו בגלל הידע אחד על השני ועיקר הקשר שהוא תמיכה)
תשובה: לרום היקר, השאלה שלך נגעה לי מאוד ללב, והסתובבתי איתה הרבה זמן, עד שקיבלתי אומץ לענות עליה. חסרים לי המון פרטים על מנת שהתמונה תהיה בהירה, ואתה מוזמן כמובן לתקן אותי, או להוסיף פרטים, אם זה עדיין רלוונטי. הזמן הרב שחלף מאז ששלחת את השאלה, גם שינה מן הסתם את התמונה, ואתה מוזמן לעדכן. קודם כל אכתוב לך את מה שהבנתי מתוך השאלה. אתה בן 19, מדריך, ויש לך חניכה, שמן הסתם איננה בת יותר מ17. כן? היא מתייעצת איתך הרבה, כנראה על נושאים שלה, ובפתיחות רבה. גם אתה נפתח כלפיה בשיחות הללו. הזכרת בשאלה תמיכה, ולא פירטת האם זו רק תמיכה שלך בה, או גם תמיכה שלה בך (מה שבהחלט הגיוני!). תיארת תחושת התאהבות (שמתבקשת לחלוטין בתמונת המצב הזו), שכנראה גורמת לתוצאות לא רצויות. היית רוצה לנתק את הקשר, והזכרת שתי בעיות שמונעות זאת: הידע הרב אחד על השני, והתמיכה שתחסר. זה מה שהבנתי מתוך השאלה. זה כמובן לא מספיק בשביל לענות לך תשובה החלטית, שתכלול פתרון מעשי, וטוב שכך. את התשובה תוכל לייצר בעצמך. כשבוחנים את הדברים בשכל קר ללא קמצוץ של רגש, הדברים די ברורים. יש פה קשר שאין לו פוטנציאל ריאלי של נישואין, שמוביל כבר עתה לתוצאות לא רצויות. לך בודאי, וכנראה גם לה. יש קושי לנתק אותו: קושי רגשי, ומן הסתם גם קשיים נוספים. אם הגעת למסקנה שנדרש ממך צעד קשה, מאיפה לוקחים כח לבצע אותו? ברור לי שיש בתוכך מקורות של כח, וצריך לחפש אותם ולהתחבר אליהם. אם תרצה   אוכל לפרט יותר את הנקודה הזו. כמובן שהכל צריך להעשות מתוך אכפתיות מהחניכה, וכבוד אליה. להסביר לה בצורה כנה את הצעדים שלך, אבל לשים לב שזה עצמו לא יהפוך לסיחנושים כאלו שבעצם מהווים המשך של הקשר. במידת הצורך, כדאי אולי לשקול לעזוב את ההדרכה. זה כשלעצמו מהווה סיבה מספקת, וחוץ מזה - הרי אתה בן 19, והגיל הזה מהווה הזדמנות שלא תחזור להשקיע בדברים אחרים. להשפיע תוכל בע  ה גם בעתיד, ואם תנצל את הזמן הזה לצמיחה   תוכל להשפיע באופן הרבה יותר איכותי. אם תרצה דברים נוספים או מפורטים יותר   אתה מוזמן לכתוב שוב, ואשתדל להקשיב ולענות (בהקדם!). בהצלחה רבה! איתך, אלעזר
שאלה: ממשפחה: אני נשואה 6 שנים ויש לנו ילדה בת 3 וחצי. מאז שהיא נולדה, לא מנענו מכניסה להריון, אך פשוט יש בעיה להיכנס להריון בקלות. עכשיו אני רוצה לנסות עם כדורים להיכנס. אך בעלי לא מעוניין בעוד ילדים. הוא טוען שהיה לו קשה עם הגידול של הילדה (שהרבה פעמים ביקשתי ממנו עזרה ולא הסתדרתי לבד).ולכן הוא לא רוצה עכשיו ילד נוסף והוא לא יודע אם ירצה גם בעתיד. העניין זה שהיה לנו קצת בעיות לאחרונה בנישואים, אבל אפשר להגיד שברוך ה זה הסתדר. אבל העניין הזה לא הסתדרנו. ואני באמת לא יודעת מה לעשות?! אני אוהבת אותו, אך אני לא מוכנה להשלים עם העניין שהוא לא מוכן להיות בלי עוד ילדים.
תשובה: הנושא הזה נוגע לשורשי הקשר שלכם לכן אסור לפתור אותו בתשובה באינטרנט. פתרון נכון צריך להיות כזה שמקובל לחלוטין על שניכם. כל פתרון שאחד הצדדים ירגיש פגוע ממנו עלול בהמשך להתעצם לגורם שיעיק על הזוגיות שלכם. כדי להגיע לשיחה נכונה בנושא חייבת להיות ביניכם הקשבה מלאה: את צריכה לדעת שהוא הקשיב לך בתשומת לב מלאה, והוא מבין את הרצונות שלך. באותה מידה, הוא צריך לדעת שאת מקשיבה ומבינה לכל העומק את הצרכים שלו. הנושא כל כך טעון ומורכב שהייתי ממליץ לכתחילה לפנות אל מישהו מקצועי שיסייע לכם לקיים שיחה כזאת. בהמשך אתם צריכים לבחון כמה כל אחד יכול להתחשב בשני ולהתקרב לעמדה של השני. בסוף תגיעו להחלטה שתהיה מקובלת על שניכם. אפשר גם להחליט פשרה זמנית, כמו להמתין שנתיים - ואז לבחון שוב את האפשרות ללידה. אני ממליץ לך להראות את התשובה הזאת לבעלך. בהצלחה!
שאלה: ככספי מעשר: האם ניתן לתת כספי מעשר לתלמיד בכיתה י"ב שמעוניין לטוס לפולין ואין לו אפשרות לממן זאת(משפחה קשת יום, עולה חדשה)?
תשובה: וברכת ד  נראה שכן. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: זזיווג: יצאתי עם בחורה מדהימה במשך מספר חודשים ולאחרונה סיימתי את הקשר. הייתה ביננו כימיה טובה מאוד, התקשורת הייתה על אותו הגל ושאיפותינו לעתיד גובלות אחת לשניה. הבחורה הייתה פעם מסורתית, היא התחזקה מאוד בשנות התיכון שלה, התגייסה לצבא וחזרה בתשובה. שנינו חלמנו על בית שומר תורה ומצוות, שוחחנו על הנושא הרבה כי היא לא באה מבית כזה והסכמנו ברוב הדברים. ישנם פערים דתיים ביננו בגלל העולמות השונים שמהם הגענו ואנו חלוקים במספר דברים. היו לנו חילוקי דעות בנושאים שונים שהינם רגישים בעבורי כגון מוסיקה, סרטים וגיוס נשים לצבא. מה שהכי הפריע לי זה היה הנושא של גיוס נשים לצבא. כאמור היא שירתה בצבא והיא עדיין מאמינה שזה ר שנשים ישרתו בצבא. היה לי מאוד קשה לקבל את זה כי מה יקרה אם הבת שלנו תתלבט בעניין? אבא אומר לא להתגייס ואמא אומרת שזה ר. זה פשוט תסכל אותי. היו לנו ויכוחים ומריבות שנוצרו בגלל העניין הזה ובסוף החלטתי לסיים את הקשר. (גם בנושא המוסיקה והסרטים יש ויכוחים, אבל הם אינם טעונים כמו הנושא של גיוס נשים לצבא). אפשר להגיד שזה הקש ששבר את גב הגמל. הפרידה איננה פשוטה בעבורה וגם בעבורי ויצא לנו לדבר מספר פעמים לאחר מכן לנסות לפתור את זה ולחזור כי באמת אנו מרגישים שיש התאמה שלא תחזור על עצמה. האם זה נכון שהחלטתי לסיים את הקשר בגלל פערים דתיים? באמת שניסינו לגשר על הפערים, אבל בשלב מסויים זה גרם לי להרבה עגמת נפש ותסכולים. ב מראש.
תשובה: וברכת ד  לפי המתואר במכתב שהנושא המרכזי הוא שרות נשים בצבא, האם ראוי או לא, כאשר הבחורה אומרת אפשרי ואתה אומר יהרג ואל יעבור, ועל כן אין מקום להמשך הקשר. אומר לך שלא על כך מפרקים את החבילה. השאלה בכל ויכוח ודיון הוא לא העמדות אלא כיצד הן מוצגות ומה המסקנה של הויכוח. דהיינו מותר לאיש ולאשה לחלוק בנושאים אפילו מהותיים, אבל בסוף הדרך צריך לדעת כיצד המשפחה תתנהל, אם מובן שהאיש הוא נותן את הטון המרכזי בנושאים רוחניים (מילי דשמיא) והאשה יכולה לחלוק וביחד לקבל את ההחלטה. דהיינו השאלה כיצד פותרים ויכוח היא השאלה המרכזית ולא מי צודק, ברוב הויכוחים אין אחד צודק והשני טועה, אלא בדברים מסויימים זה צודק ובמקרים מסויימים זה צודק. כמו כן בנידון הדיון שלכם על גיוס בנות לצבא, ברור שיש בנות שרע מאד שילכו לצבא ויש בנות שאין בכך אסון שילכו, למרות שלא ראוי. לכל כלל יש גם יוצא מהכלל, ושתדונו עכשיו מה יהיה אצל הבנות שלכם אי"ה, לפני שאתם מכירים את הבת אופיה תכונותיה ושאיפותיה זה דיון על ביצה שלא באה לעולם, ויתכן שלא יהיה דיון כלל. לכן אפילו אם יש ויכוח, מותר שיהיו מספר דעות, השאלה היא כיצד מנהלים ויכוח. מה שברור שלשבור שידוך על עצם השאלה יש כאן החלטה מהירה, שכדאי לשקול שוב, ועיקר הדגש צריך להיות כיצד מתמודדים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ההאם להמית את היונה, כחסד?: מצאתי שני גוזלים של יונות על הרצפה בצאתי מהמוסך, אספתי אותם לביתי וגדלתי אותם לבגרות, אחד מהגולים יש לו נכות חמורה ברגל אחת ובכנף, ועל כן אינו יכול לעמוד ואינו יכול לעוף כמו אחיו. השאלה שלי אם מותר לי להמית את הגוזל המסכן הזה, או להמשיך לגדל אותו כל החיים שלו שזה יכול להיות גם כמה שנים טובות מאד. או שפשוט אני יכול להרוג אותו מתוך רחמנות מהידיעה שהוא לא יזכה לעוף. אורן
תשובה: וברכת ד  כדאי לשחוט ולאכול את בשרו, וגם לקיים מצוות כיסוי הדם. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ששם לילד וכשרות: אשמח לדעת האם ניתן לתת את השם ניתאי לבן אשר יוולד בקרוב? האם זהו שם טוב האם משמעותו טובה? והאם זהו שם יהודי לחלוטין? שאלה נוספת שקצת קשורה האם משקה הוויסקי JOHNNIE WALKER PLATINUM WHISKY הוא כשר, ארצה לחגוג איתו את ברית המילה לבני. ו
תשובה: אם זה שם שאתם אוהבים אותו   זהו שם יפה מאוד. ניתאי הארבלי היה אחד מהתנאים, ועל כן זו זכות לקרוא ילד על שמו. רק נזכיר לעצמנו את הדברים הידועים, שמה שקובע את דמותו של הילד אינו השם שההורים נתנו לו, אלא האהבה והחינוך, הקשר והדביקות שלכם איתו. זכו לגדל אותו בשמחה. אני לא יודע לענות על השאלה בנושא הויסקי.
שאלה: ההדלקת נר נשמה: רציתי לדעת האם ניתן להדליק נר נשמה לזכר אדם באיחור של יום. אבי נפטר ראש חודש אדר ב לפני כ- 6 שנים. רציתי לדעת האם ניתן להדליק נר נשמה היום כי לא הדלקתי אתמול.
תשובה: סליחה שלא ראיתי את השאלה קודם לכן. אם לא הדליקו ביום הזיכרון, נכון יהיה אכן להדליק יום לאחר מכן. ושוב סליחה.
שאלה: בבת לאברהם: אמרו ח (בבא בתרא טז, ב), בת היתה לאברהם אבינו ע"ה ובכל שמה. מה היה המשך סיפורה של בת זו?
תשובה: הרמב"ן בפירושו לתורה (בראשית כד, א) מסביר כי מאמר ח זה נאמר על דרך הסוד. אין מדובר בבת ממשית של אברהם אבינו, אלא "בת" רוחנית. עם ישראל, זרעו של אברהם אבינו, אינו אוסף אנשים בלבד. זוהי ישות הקיימת בעולם החומר, שיש לה נשמה רוחנית - נשמת כנסת ישראל. נשמה זו היא בתו של אברהם. על פי פירוש זה, כוונת התורה באומרה שה  ברך את אברהם בכול היא שהברכה כפולה - ברכה גשמית בארץ, וברכה רוחנית, בשמים. (התשובה ניתנה מהרב אודי פרומן) רבני ורבניות בית הלל עונים לשו"ת גם בפייסבוק
שאלה: ההפלה: אני ובעלי מטופלים IVF כבר 3 שנים, לאחר טיפול הפריה חוץ גופית התקבלה חודש שעבר הבשורה שכל כך חיכינו נקלטתי להריון. שבוע שעבר בשבוע 7.1 הגענו לאולטרסאונד הראשון שנאמר שאין דופק לעובר, יומיים אחרי שוב הייתי באולטרסאונד וגם שם הבשורה הייתה שאין דופק וצריך להפיל את ההריון. מה לעשות? האם להמתין עוד קצת? אולי יהיה דופק. אשמח לתשובה
תשובה: אוי. כואב כל כך. ראשית, אני מתנצל שלא ראיתי את השאלה קודם לכן. לא היה כתוב שהיא דחופה, ולכן לא שמתי לב. מבחינה רפואית, אני מניח שלא המתנתם, כי אין טעם של ממש להמתין במצבים כאלה. מה יכול לנחם אותך טיפה? לא הרבה, אבל הידיעה שלא נולד תינוק פגום, שהיה מייסר אתכם ואת עצם קיומו, ועל כן הייתה הפלה   יש בה טיפ טיפה של נחמה. החדשות הטובות הן שאת יכולה להיכנס להריון, ועצם העובדה שהיית בהריון מלמדת על כך. על כן, נברך אתכם שתזכו במהרה לפרי בטן, ואז תהיה שמחתכם שלמה. ובשרו לנו שמחות.
שאלה: ממוצרי אלוורה: רציתי לשאול לגבי כשרות של הרב פרויבירט על מוצרי אלוורה של חברת forever,האם לסמוך? אציין שאני שואלת כי אני רוצה להיות משווקת של המוצרים ובהסבר ללקוחות על הכשרות אסתמך על תשובתכם
תשובה: זאת התעודה של המוצרים. הרה"ר פרסמה מספר פעמים שהרב המוזכר אינו מוכר על ידם כנותן כשרות ולכן הם לא מוכנים לתת אישור על המוצרים שהוא חתום עליהם.